**Γιάννης Ευσταθιάδης**

Γεννήθηκε το 1946. Σπούδασε Πολιτικές και Οικονομικές Επιστήμες στο Πανεπιστήμιο Αθηνών. Ξεκίνησε το 1966 στη ΓΝΩΜΗ ως βοηθός κειμενογράφου. Το 1968 πήγε στην ΑΔΕΛ και, όταν αποχώρησε, το 1975, είχε την ευθύνη του Δημιουργικού Τμήματος.

Συνιδρυτής της BOLD το 1977, είχε από το ξεκίνημα την ευθύνη του Δημιουργικού. Σήμερα είναι Πρόεδρος του Δ.Σ.

Έργα του έχουν κερδίσει πάμπολλα βραβεία στα Ελληνικά Φεστιβάλ Διαφήμισης και πολλές διακρίσεις σε μεγάλα Φεστιβάλ του εξωτερικού ( Κάννες, CLIO, Ν. Υόρκη, Λος Άντζελες, EPICA).

Υπήρξε Γενικός Γραμματέας της ΕΔΕΕ (1988-1990) και εν συνεχεία Πρόεδρος (1990-1992).

Ήταν εμπνευστής του θεσμού του Φεστιβάλ Ελληνικής Διαφήμισης και Πρόεδρος του 1ου Φεστιβάλ (1989).

Παράλληλα είναι συγγραφέας, έχει εκδώσει πολλά βιβλία και έχει τιμηθεί με κρατικό βραβείο διηγήματος και βραβείο Ουράνη της Ακαδημίας Αθηνών.

Τέλος, είναι μουσικός παραγωγός στο Τρίτο Πρόγραμμα.